arnastofnun/IGC-2024 huggingface dataset:
The Emotions

The Emotions eru bandarísk söngsveit frá Chicago, upphaflega skipuð systrunum Wanda, Sheila, Pamela og Jeanette Hutchinson. Hún er þekktust fyrir smellina „Best of my love“ 1978 og „Boogie wonderland“ (í samstarfi við Earth, Wind and Fire) frá 1980. Þær hafa verið nefndar sem ein af áhrifamestu stúlknahljómsveitum allra tíma.

Upphaflega hét sveitin „The Hutchinson Sunbeams“ og söng gospeltónlist undir stjórn föður stúlknanna, Joe Hutchinson, frá 1962. Þær tóku síðar upp nafnið The Emotions og tóku að syngja sálartónlist og ryþmablús. Fyrsta breiðskífa hljómsveitarinnar, "So I Can Love You", kom út árið 1969 og var framleidd af Isaac Hayes og David Porter fyrir Stax Records. Þegar Stax lagði upp laupana 1975 flutti hljómsveitin sig til Columbia Records þar sem þær hófu samstarf við Maurice White úr Earth, Wind and Fire. Þar gáfu þær út breiðskífuna "Rejoice" með smellinum „Best of my love“ árið 1977 sem komst í 1. sæti Billboard-listans og árið 1979 tóku þær þátt í gerð diskólagsins „Boogie Wonderland“ ásamt Earth, Wind and Fire.

Síðasta stúdíóplata The Emotions, "If I Only Knew", kom út hjá Motown árið 1985. Hljómsveitin hefur starfað með fjölda listamanna fram á síðustu ár.
Sorbonne Université

Sorbonne Université eða Sorbonne University, þekktur sem Sorbonne, er opinber háskóli í París í Île-de-France í Frakkland. Sorbonne er skipulagt í þrjár deildir: bókmenntadeild, læknadeild og vísinda- og verkfræðideild.
Auðbergur

Auðbergur er íslenskt karlmannsnafn.

Dreifing á Íslandi.
Bombini

Bombini er ættflokkur stórra og loðinna býa sem nærast á blómasafa eða frjóum. Margar tegundir eru félagsdýr, með bý með allt að nokkur hundruð einstaklinga; aðrar tegundir, áður taldar til sjálfstæðrar ættkvíslar ("Psithyrus"), sníkja á búum félagsdýranna. Einungis ein ættkvísl er núlifandi í flokkinum, "Bombus", humlurnar. Steingerfingar nokkurra útdauðra ættkvísla svo sem "Calyptapis" og "Oligobombus" hafa fundist. Ættflokkinum var lýst af Pierre André Latreille 1802.
Austri (mannsnafn)

Austri er íslenskt karlmannsnafn.

Dreifing á Íslandi.
Skýþar

Skýþar (úr grísku Σκύθης, Σκύθοι) voru hirðingjaþjóð sem bjó í Evrasíu á svæði sem nefndist Skýþía og náði yfir Mið-Asíu og hluta Austur-Evrópu frá 7. öld til 3. aldar f.o.t. Hnignun þeirra stafaði af átökum við Akkamenída og Makedóna. Að lokum lögðu Sarmatar, sem voru skyld þjóð, lönd þeirra undir sig, og Alanar lögðu svo lönd Sarmata undir sig. Skýþar eru taldir hafa verið írönsk þjóð sem talaði íranskt mál og trúarbrögð þeirra voru skyld frumírönskum trúarbrögðum.

Skýþar voru með fyrstu miðevrópsku hirðingjaþjóðunum sem börðust á hestbaki. Þeir tóku við af Kimmeríum sem ráðandi afl á sléttunum í Mið-Asíu á 8. öld f.o.t. Veldi þeirra hefur verið kallað fyrsta miðasíska hirðingjastórveldið.

Eftir þeirra daga var heiti þeirra notað yfir ýmsar evrasískar þjóðir sem ekkert áttu skylt við þá, eins og Húna, Gota, Tyrkneskar þjóðir, Avara, Kasara og aðra hirðingja.
Hafþór Júlíus Björnsson

Hafþór Júlíus Björnsson (fæddur 26. nóvember 1988) er íslenskur kraflyftingarmaður og leikari. Hafþór lék persónuna Gregor Clegane, öðru nafni „fjallið“, í síðustu fimm þáttaröðum sjónvarpsþáttanna "Game of Thrones" á HBO. Hann er einnig fyrrverandi atvinnumaður í körfubolta.

Íþróttaferill.

Körfubolti.

Hafþór fæddist í Reykjavík og byrjaði körfuboltaferil sinn árið 2004 með Breiðabliki og flutti svo til FSu árið 2005. Hann fór til KR í úrvalsdeildinni 2006 áður en hann sneri aftur til FSu árið 2007. Hann hjálpaði FSu að komast í úrvalsdeildina en ferill hans styttist árið 2008 vegna endurtekinna meiðsla á ökkla. Í kjölfarið hóf hann feril í kraftlyftingum.

Kraftlyftingar.

Hafþór vann sterkasta manninn á Íslandi árið 2010, og sterkasta mann Íslands árið 2011. Hann vann sterkasta mann Evrópu 2014, afrek sem hann endurtók 2015, 2017, 2018 og 2019. Hann vann gull á Arnold Strongman Classic árið 2018 , 2019 og 2020. Hafþór keppti fyrst í sterkasta manni heims árið 2011 og varð í sjötta sæti. Hann vann þrjú brons og þrjú silfurverðlaun í næstu sex tilraunum sínum áður en hann var krýndur meistari árið 2018. Hann er sá fyrsti sem hefur unnið Arnold Strongman Classic, sterkasta mann Evrópu og sterkasta mann heims á sama almanaksári.

Í maí 2020, lyfti Hafþór 501 kílóum, sem er met, í líkamsræktarstöð sinni á Íslandi.
Sex Education

Sex Education eru breskir sjónvarpsþættir sem voru skapaðir af Laurie Nunn fyrir Netflix. Þættirnir gerast í Moordale framhaldsskólanum og fjalla um líf nemenda þar sem þeir takast á við hinar ýmsu hliðar kynlífs og kynþroska. Meðal leikara eru Asa Butterfield, Gillian Anderson, Ncuti Gatwa, Emma Mackey, Connor Swindells, Kedar Williams-Stirling, Aimee Lou Wood, Tanya Reynolds og Patricia Allison.

Þættirnir voru fyrst frumsýndir 11. janúar 2019 og eru þáttaraðirnar nú orðnar þrjár en áætluð frumsýning á þriðju seríu er 17. september 2021. Þættirnir hafa fengið góða dóma víða og þykja hafa tekist vel á við heit og viðkvæm umræðuefni eins og fóstureyðingar, hefndarklám, drusluskömm og það að koma út úr skápnum. Þar að auki hefur þeim verið hrósað fyrir fjölbreytta persónusköpun bæði þegar litið er til þjóðernis, húðlitar, kynhneigðar og kynvitundar.

Söguþráður.

Sex Education snýst að mestu leiti um hinn 16 ára gamla Otis Milburn. Otis er frekar vandræðalegur unglingur en er óvenju fróður um kynlíf, þar sem móðir hans er kynlífsráðgjafi. Besti vinur hans er hinn lífsglaði Eric Effiong, samkynhneigður sonur innflytjenda frá Ghana og Nígeríu. Síðan er það „svala“ stelpan Maeve Wiley, sem er afburðarnemandi en kemur frá brotnu heimili. Maeve kemst að því að Otis veit furðulega mikið um kynlíf og leggur til að þau stofni saman kynlífsráðgjafaþjónustu í skólanum til að græða pening.

Aðrar persónur eru Adam Groff, sonur skólastjórans sem er duglegur að níðast á samnemendum sínum og leggja þá í einelti en undir niðri er Adam að glíma við mikið óöryggi og sjálfsfyrirlitningu; Jackson Marchetti, formaður nemendafélagsins og aðal íþróttastjarnaskólans sem á í erfiðleikum með að uppfylla kröfur og væntingar foreldra sinna; Ruby, Anwar og Olivia eru vinsælustu krakkarnir í skólanum sem tilheyra klíku sem kallast „The Untouchables“; Aimee Gibbs, meðlimur „The Untouchables“ en er leynilega besta vinkona Maeve; Lily Iglehart, sérvitur stelpa sem þráir ekkert heitar en að missa meydóminn. Fleiri persónur koma við sögu eins og mamma Otis, Jean; Jakob Nyman, sænskur pípulagningarmaður, og dóttir hans Ola.
Bernard Mandeville

Bernard Mandeville (15. nóvember 1670 í Rotterdam, Hollandi – 21. Janúar 1733 í Hackney, Bretlandi) var heimspekingur, hagfræðingur og satíristi. Hann fæddist inn í þekkta hollenska fjölskyldu, en bjó þó mest allt sitt líf í Englandi. Hann kom af læknum, en bæði afi hans og faðir voru læknar, og Mandeville fetaði sömu braut, og útskrifaðist sem læknir frá Háskólanum í Leiden í mars árið 1691 Hann er þó þekktastur fyrir skrif sín um hagfræði, en mörg rita hans voru í formi ádeilu og satíru. Þekktasta verk hans er dæmisaga býflugnanna, sem er í bundnu máli.

Líf og störf.

Mandeville flutti til Englands eftir Dýrlegu byltinguna sem var árið 1688. Hann settist að í Englandi, þar sem hann gifti sig og eignaðist tvö börn. Mandeville starfaði sem læknir en byrjaði fljótlega að birta greinar á ensku, en þó nafnlaust til að byrja með. Fyrstu verk hans voru þýðingar á verkum eftir frönsku rithöfundana Jean de La Fontaine og Paul Scarron.

Hann blandaði sér iðulega í stjórnmálaumræður og átök með skrifum sínum, en hann studdi hinn frjálslynda Whig-flokk. Mörg rita hans vöktu miklar deilur og umtal, en frægasta rit hans er dæmisaga býflugnanna sem hann birti árið 1705 sem nafnlausan bækling, en undir nafni árið 1716.

Dæmisaga býflugnanna er syrpa ádeiluljóða. Mandeville færir rök fyrir því að ýmsir efnahagslegir lestir, þar á meðal eyðslusemi og ást á munaði ýti undir viðskipti og framleiðslu, og sé hægt að beita fyrir almannahag með styrkri og upplýstri stjórn konungsvaldsins. Hagfræðingar klassíska skólans, á borð við Adam Smith, vitnuðu í dæmisögu býflugnanna, en drógu af henni aðrar ályktanir en Mandeville, sem aðhylltist kaupauðgisstefnuna. Ólíkt Mandeville taldi Smith að hin ósýnilega hönd markaðarins gæti stýrt gjörðum sjálfselskra efnahagslegum gerenda í átt að almannahag.
Árgeir

Árgeir er íslenskt karlmannsnafn.
Öskjugosið 1875

Öskjugosið 1875 var eldgos í Öskju sem hófst þann 29. mars árið 1875. Öskjugosið er talið mesta öskugos á Íslandi á sögulegum tíma og stóð þó ekki aðalgosið nema í nokkra klukkutíma. 17 jarðir á Jökuldal fóru í eyði vegna vikur- og öskufalls og orsakaði harðindakafla á Austurlandi sem varð til þess að fólk fluttist frá Austurlandi til Vesturheims. Svo mjög svarf að fólki í nálægð eldanna að Danir efndu til fjársafnana til þess að koma í veg fyrir alvarlegan skort. Talið er að gosefnin úr Öskjugosinu hafi numið 3—-4.000.000.000 teningsmetrum.

Eldgosið í Krakatá var sama eðlis og gosið í Öskju 1875, aðeins stórfelldara og ægilegra. Að Skaftáreldum frátöldum er myndun nornahárs í eldgosi hérlendis ekki getið fyrr en í sambandi við Öskjugosið 1875.
Université Panthéon-Sorbonne

Université Panthéon-Sorbonne, þekktur sem Université Paris I, er opinber háskóli í París í Île-de-France í Frakkland. Háskólinn sérhæfir sig á sviði efnahags- og stjórnunar, list- og hugvísinda, lögfræði og stjórnmálafræði.
Litáíska karlalandsliðið í körfuknattleik

Litáíska karlalandsliðið í körfuknattleik er eitt af sigursælustu landsliðum í Evrópskum körfuknattleik. Hann er einnig vinsælasta íþrótt landsins.
Procura

Procura er íslenskt fyrirtæki, sem á og rekur opinn og gjaldfrjálsan verðmatsgrunn yfir fasteignir á landinu öllu, ásamt því að stunda fasteignasölu og ráðgjöf í gegn um dótturfélag (Procura fasteignasala ehf.).
Ásgrímur

Ásgrímur er íslenskt karlmannsnafn.

Dreifing á Íslandi.
Emilio Colombo

Emilio Colombo (11. apríl 1920 – 24. júní 2013) var ítalskur stjórnmálamaður, meðlimur í Kristilega demókrataflokknum og forsætisráðherra Ítalíu frá 1970 til 1972. Hann gegndi fjölda annarra ráðherraembætta á Ítalíu á tímabili sem spannaði allt frá 1955 til 1993. Hann var jafnframt forseti Evrópuþingsins frá 1977-79.

Æviferill.

Colombo lauk lögfræðiprófi frá Háskólanum í Rómarborg árið 1941. Í kjölfarið skráði hann sig í herinn og barðist í seinni heimsstyrjöldinni þar til Ítalir drógu sig út úr stríðinu. Á þessum árum varð Colombo einarður and-fasisti. Hann gekk til liðs við Kristilega demókrata og varð yngsti þingmaðurinn á ítalska þinginu eftir kosningarnar árið 1946. Þar með hófst jafn og þéttur tröppugangur hans á sviði stjórnmálanna.

Hann átti mikilvægan þátt í stórfelldum landbúnaðarumbótum á Ítalíu sem samþykktar voru af þinginu árið 1950 og voru styrktar af Marshalláætluninni. Umbætur þessar voru taldar einhverjar þær mikilvægustu í þróun ítalsks þjóðfélags og drógu úr ægivaldi stórra landeigenda.

Colombo varð forsætisráðherra í ágúst 1970. Í stjórnartíð hans var áfram unnið að umbótum í landbúnaði. Þá má nefna ýmis konar löggjöf sem miðaði að því að styrkja stöðu kvenna á vinnumarkaði, m.a. með fæðingarorlofi. Forsætisráðherratíð Colombo stóð aðeins í eitt og hálft ár, en eftir að henni lauk hélt hann áfram þátttöku í stjórnmálum og gegndi ýmsum ráðherraembættum. Árið 2003 var hann settur öldungardeildarþingmaður til lífstíðar, sem eru æðstu metorð ítalskra stjórnmálamanna. Hann tók virkan þátt í störfum öldungadeildarinnar til dauðadags árið 2013.
Hyoscyamus muticus

Hyoscyamus muticus er fjölær planta eða runni af náttskuggaætt frá norðurhluta Afríku.
Hildur Sverrisdóttir

Hildur Sverrisdóttir (f. 22. október 1978) er íslenskur lögfræðingur og alþingismaður Sjálfstæðisflokksins í Reykjavíkurkjördæmi suður.

Ævi og störf.

Hildur fæddist í Stokkhólmi í Svíþjóð og foreldrar hennar eru Sverrir Einarsson (1948-1998) kennari og rektor Menntaskólans við Hamrahlíð og Rannveig Auður Jóhannsdóttir (f. 1949) kennari og lektor á menntavísindasviði Háskóla Íslands.

Hún lauk stúdentsprófi frá Menntaskólanum við Hamrahlíð árið 2000, lögfræðiprófi frá Háskóla Íslands árið 2008 og hlaut réttindi sem héraðsdómslögmaður árið 2009. Hildur var framkvæmdastjóri Jafningjafræðslunnar frá 1997-2000, starfaði á lögmannsstofunni Ambrose Appelbe Solicitors í London frá 2001-2003 og var framkvæmdastjóri Reykjavík Dance Festival árið 2007. Hún starfaði sem lögfræðingur og lögmaður hjá fjölmiðlafyrirtækinu 365 frá 2007-2012, var varaborgarfulltrúi Sjálfstæðisflokksins í Reykjavík frá 2010-2016 og borgarfulltrúi frá 2016-2017. Hildur tók sæti á Alþingi við andlát Ólafar Nordal árið 2017 en náði ekki kjöri í alþingiskosningunum síðar sama ár en var 1. varaþingmaður flokksins í Reykjavíkurkjördæmi suður út kjörtímabilið. Í janúar árið 2018 var Hildur ráðin aðstoðarmaður Þórdísar Kolbrúnar Reykfjörð Gylfadóttur ferðamála-, iðnaðar- og nýsköpunarráðherra. Hildur var kjörin á þing í alþingiskosningunum í september árið 2021.

Hildur tók þátt í sameiginlegu prófkjöri Sjálfstæðisflokksins í Reykjavík 3. september 2016 og endaði í 7. sæti. Hún skipaði 4. sæti á lista flokksins í Reykjavíkurkjördæmi suður fyrir alþingiskosningarnar 2016 og endaði sem 1. varaþingmaður flokksins í kjördæminu. Við andlát Ólafar Nordal 2017 tók Hildur sæti á þingi þar til seinna sama ár, er alþingiskosningar 2017 fóru fram. Í þeim skipaði hún 3. sæti á lista flokksins en náði ekki kjöri.

Í prófkjöri Sjálfstæðisflokksins í Reykjavík fyrir alþingiskosningar 2021 hafnaði Hildur í 4. sæti og náði þar með betri árangri en m.a. þrír sitjandi þingmenn flokksins. Skipaði hún í kjölfarið 2. sætið á lista flokksins í Reykjavíkurkjördæmi suður í alþingiskosningunum og náði kjöri sem 5. þingmaður kjördæmisins.

Hildur var ritstjóri bókarinnar Fantasíur sem kom út árið 2012 og var Bakþankapistlahöfundur í Fréttablaðinu frá 2013 - 2016.
Ástmar

Ástmar er íslenskt karlmannsnafn.

Dreifing á Íslandi.
Danfríður Kristín Skarphéðinsdóttir

Danfríður Kristín Skarphéðinsdóttir (f. 3. mars 1953) sérfræðingur í Umhverfis- og auðlindaráðuneytinu . Hún var þingkona Kvennalistans fyrir Vesturlandskjördæmi 1987 - 1991.
Nellie Bly

Elizabeth Cochrane Seaman (fædd Elizabeth Jane Cochran; 5. maí 1864-27. janúar 1922), betur þekkt sem Nellie Bly, var bandarísk blaðakona, iðnjöfur, uppfinningamaður og hjálparstarfsmaður sem varð þekkt fyrir að slá metið í hringferð um hnöttinn á 72 dögum, að fyrirmynd skáldaðrar persónu Jules Verne, Phileasar Fogg; og fyrir rannsókn þar sem hún vann leynilega að því að greina frá starfsemi geðheilbrigðisstofnunar innan frá. Hún var frumkvöðull á sínu sviði og hóf með vinnu sinni nýja tegund rannsóknarblaðamennsku.
Ann Radcliffe

Ann Radcliffe (fædd Ward; 9. júlí 1764 - 7. febrúar 1823) var enskur rithöfundur og frumkvöðull í mótun gotnesku skáldsögunnar. Sú aðferð hennar að gefa meintum yfirnáttúrulegum atburðum eðlilegar skýringar átti þátt í að afla gotnesku skáldsögunni virðingar á 10. áratug 18. aldar. Radcliffe var einn vinsælasti rithöfundur samtímans og naut almennrar viðurkenningar. Gagnrýnendur kölluðu hana galdrakonuna miklu og Shakespeare skáldsögunnar. Bækur hennar nutu vinsælda langt fram á 19. öld. Áhugi á verkum hennar hefur vaknað aftur með útgáfu þriggja ævisagna í upphafi 21. aldar.
Lerkiáta

Lerkiáta (fræðiheiti: "Lachnellula willkommii") er sveppategund sem leggst á lerkitegundir. Hann veldur nokkrum skaða þar sem vetur eru mildir.
Argentínska karlalandsliðið í körfuknattleik

Argentínska karlalandsliðið í körfuknattleik leikur fyrir hönd Argentínu í körfuknattleik. Það hefur verið meðlimur í FIBA síðan árið 1932. Liðið vann til gullverðlauna á Ólympíuleikunum árið 2004 og hefur einu sinni orðið heimsmeistari, árið 1950.
Kjörnir alþingismenn 2021

Í Alþingiskosningunum 25. september 2021 náðu eftirfarandi þingmenn kjöri:

Nánar um kjörna Alþingismenn.

33 karlar náðu kjöri en 30 konur. Hlutfall kvenna á þingi var því jafn hátt og eftir kosningarnar 2016 en hefur aldrei verið hærra en í þessum tvennum kosningum.

Yngsti kjörni þingmaðurinn var Lilja Rannveig Sigurgeirsdóttir en hún var 25 ára og 10 daga gömul á kjördag. Elsti kjörni þingmaðurinn var Tómas Andrés Tómasson en hann var 72 ára og 173 daga gamall á kjördag. Tómas var jafnframt elsti nýliðinn í sögu þingsins. Meðalaldur kjörinna þingmanna var 49,1 ár.

Starfsaldursforseti nýkjörins þings var Þorgerður Katrín Gunnarsdóttir sem hafði áður setið á 24 löggjafarþingum. Þorgerður og Þórunn Sveinbjarnardóttir voru einu þingmennirnir sem tóku fyrst sæti á Alþingi á 20. öldinni og þannig einnig einu þingmennirnir sem voru fyrst kjörnir voru á þing áður en núverandi kjördæmaskipan var tekin upp.

23 þingmenn voru nýliðar á móti 40 sem áður höfðu gegnt þingmennsku.
Greniryðsveppur

Greniryðsveppur (fræðiheiti: Chrysomyxa abietis) er ryðsveppategund í ættinni "Coleosporiaceae", sem er sníkill á greni. "C. abietis" er ættaður frá Austur-Evrópu til Norður-Asíu. en hefur breiðst út til Norður-Ameríku, Ástralíu og Nýja-Sjálands.
1934

Árið 1934 (MCMXXXIV í rómverskum tölum)

Á Íslandi.

Fædd

Dáin

Erlendis.

Fædd

Dáin
Baldwin

Baldwin er íslenskt karlmannsnafn.

Dreifing á Íslandi.
Víðitjörvi

Víðitjörvi (fræðiheiti: Rhytisma salicinum) er sveppategund sem leggst á blöð víðitegunda. Hann er algengur um allt land.
Hlyntjörvi

Hlyntjörvi (fræðiheiti: Rhytisma acerinum) er sveppategund sem leggst á blöð evrasískra hlyntegunda.
Benjamín

Benjamín er íslenskt karlmannsnafn.

Dreifing á Íslandi.
Danska ásatrúarfélagið

Forn Siðr – Asa- og Vanetrosamfundet i Danmark "(á íslensku: Forn Siðr - Ása- og Vanatrúarfélag Danmerkur)" er danskur trúarsöfnuður sem helgaður er trú á Æsi og önnur norræn goðmögn. Söfnuðurinn var stofnaður 15. nóvember 1997, og viðurkenndur sem trúfélag 6. nóvember 2003.
Fljótaþerna

Fljótaþerna (Sterna aurantia) er máffugl sem finna má í Suð-austur Asíu.

Tegundin á nokkuð undir högg að sækja og hefur stofnstærðin minnkað og er hún skilgreind sem viðkvæm tegund á lista Alþjóðlegu náttúruverndarsamtakanna - IUCN.
Clydesdale F.C.

Clydesdale Football Club var skoskt knattspyrnufélag, stofnað árið 1872, sem lék til úrslita í fyrsta sinn sem keppt var um skoska bikarinn. Clydesdale F.C. var starfrækt í Glasgow og starfrækt í tengslum við samnefnt krikketfélag,

Kunnasti leikmaður Clydesdale F.C. var Robert Gardner, markvörður skoska landsliðsins í fyrsta viðurkennda landsleikum.
Bergsteinn

Bergsteinn er íslenskt karlmannsnafn.

Dreifing á Íslandi.
Acer heldreichii

Acer heldreichii er hlyntegund sem er með útbreiðslu á Balkanskaga. Hann verður um 25 metrar að hæð. Hann blandast auðveldlega garðahlyn.
Sögur 1980-1990 (safnplata)

Sögur 1980-1990 er safnplata með íslenska tónlistarmanninum Bubba Morthens sem kom út 22. október 1999. Platan var önnur safnplata Bubba á ferlinum. Á plötunni voru þrjú ný lög: Vegir liggja til allra átta, útgáfa Bubba á lagi Ellýjar Vilhjálms; 1. maí í Malaga, lag samið við ljóð Grethe Skotte Pedersen, móður Bubba; og Elliheimilið Grund, kassagítarsútgáfa Bubba á lagi sínu af plötunni Plágunni sem hann gaf út 24. júlí 1981, Elliheimilisrokk. Auk nýju lagana var ný útgáfa af lagi Bubba sem átti að vera inni á Ísbjarnarblúsnum, Spánskur dúett í Breiðholti.

Lagalisti.

Diskur eitt:

Vegir liggja til allra átta (Bubbi Morthens)

Ísbjarnarblús (Bubbi Morthens)

Aldrei fór ég suður (Bubbi Morthens)

Augun mín (Bubbi Morthens)

Fatlafól (Bubbi og Megas)

Er nauðsynlegt að skjóta þá (Bubbi Morthens)

Serbinn (Bubbi Morthens)

Skapar fegurðin hamingjuna (Bubbi og MX-21)

Skytturnar (Bubbi og MX-21)

Sumarið í Reykjavík (Bubbi og Blómið)

Segulstöðvarblús (Bubbi Morthens)

Bólivar (Bubbi Morthens)

Sú sem aldrei sefur (Bubbi Morthens)

Diskur tvö:

Stál og hnífur (Bubbi Morthens)

Rómeó og Júlía (Bubbi Morthens)

Syneta (Bubbi Morthens)

Afgan (Bubbi Morthens)

Frelsarans slóð (Bubbi Morthens)

Agnes og Friðrik (Bubbi Morthens)

Fjólublátt flauel (Bubbi Morthens)

Þau vita það (Bubbi Morthens)

Frosin gríma (Bubbi Morthens)

Bak við veggi martraðar (Bubbi Morthens)

Foxtrot (Bubbi Morthens)

Talað við gluggann (Bubbi Morthens)

Friðargarðurinn (Bubbi Morthens)

Sonnetta (Bubbi Morthens)

1. maí í Malaga (Bubbi Morthens)

Elliheimilið Grund (Bubbi Morthens)

Spánskur dúett í Breiðholti (Bubbi Morthens)
Blindsker (Safnplata)

Blindsker er safnplata með Bubba Morthens sem gefin var út 31. október 2004. Hún inniheldur lög af samnefndri heimildarmynd sem kom út 8. október 2004. Platan var fjórða safnplata Bubba á ferlinum.

Lagalisti.

Heimildarmyndin sem var tilefni safnplötunnar vann Edduverðlaunin sem heimildarmynd ársins 16. nóvember 2004
Spaðadrottningarnar

Spaðadrottningarnar var hljómsveit sem íslenski tónlistarmaðurinn Bubbi Morthens stofnaði árið 2015. Með honum í sveitinni voru þær Ingibjörg Elsa Turchi á bassa, Brynhildur Oddsdóttir á gítar, Sólrún Mjöll Kjartansdóttir á trommum og Margrét Arnardóttir á harmonikku. Hljómsveitin var ekki langlíf. Bubbi gaf bara út eina plötu með hljómsveitinni, plötuna 18 konur, árið 2015.

Spaðadrottningarnar (2015-2016).

Ingibjörg Elsa Turchi, sem spilaði á bassa í hljómsveitinni, rekur söguna þannig að Bubbi hafi nálgast hana baksviðs á tónleikum í Hörpu 19. júní 2015 sem haldnir voru í tilefni 100 ára afmælis kosningaréttar kvenna, og spurt hana hvort hún væri til í að gera með sér plötu, en hann var nú þegar búinn að tala við Brynhildi Oddsdóttur, sem spilaði á gítar í sveitinni. Bubbi á svo að hafa haft samband við Ingibjörgu og Brynhildi um haustið sama ár og þá slóst Sólrún Mjöll Kjartansdóttir, sem spilaði á trommum á plötunni, með í hópinn. Æfingar fyrir plötuna fóru fram í Hlégarði og, að sögn Ingibjargar, gekk vinnan hratt fyrir sig: "Enda hafði Bubbi greinilega vitað hvað hann vildi." Bubbi á svo að hafa komist að því að Ingibjörg kunni á harmonikku. Þá hafði hún bent Bubba á Margréti Arnardóttur, samleigjanda sinn, og hún slóst þannig í hópinn. Platan, 18 konur, kom út 1. desember og Spaðadrottningarnar spiluðu með Bubba á nokkrum tónleikum, til dæmis á aðfangadagstónleikum Bubba á Litla Hrauni.
56

56 (LVI í rómverskum tölum) var í júlíanska tímatalinu hlaupár sem byrjaði á fimmtudegi. Á þeim tíma var það þekkt í Rómaveldi sem ræðismannsár Satúrnínusar og Scipíós eða sem árið 809 "ab urbe condita". Það hefur verið þekkt sem árið 56 síðan Anno Domini-tímatalið, hið Kristna tímatal, var tekið upp á miðöldum.
Betúel

Betúel er íslenskt karlmannsnafn.

Dreifing á Íslandi.
Acer acuminatum

Acer acuminatum er hlyntegund sem er ættuð frá Himalajafjöllum (2700-3100 m) og nágrenni (Tíbet, Kasmír, norður Indland, Nepal, og Pakistan). Hún verður allt að 10m há. Blöðin eru þrí til fimmskift.
Sakramenti

Sakrament eru trúarlegar athafnir sem spila stórt hlutverk í tengslum við hjálpræði. Ágústínus var sá sem kom með hugtakið, og lýsti hann sakramentum sem sjáanlegum táknum sem benda til Guðs sem og miðla náð hans. Dæmi um sakrament eru altarisganga og skírn.
Hvíthlynur

Hvíthlynur (fræðiheiti: "Acer argutum") er hlyntegund sem er ættuð frá fjöllum Japans (í 800 til 1900 m. hæð). Hún verður allt að 10m há.

Safinn er nýttur beint til drykkjar eða unninn í sýróp.
Bjarnfinnur

Bjarnfinnur er íslenskt karlmannsnafn.

Dreifing á Íslandi.